
Szentendre Város Önkormányzat Képviselő-testületének

2011. december 8-i üléséről készült jegyzőkönyvéből

19.
Előterjesztés Szentendre Településrendezési terv módosítása jóváhagyásáról
Előadó: dr. Dietz Ferenc polgármester
Szentendre Város Önkormányzat Képviselő-testületének

550/2011. (XII. 8.) Kt. sz. határozata:

Szentendre Város Önkormányzatának Képviselő-testülete úgy dönt, hogy:
1. az 5884 hrsz-ú ingatlannak, az önkormányzat tulajdonában álló, 5843 hrsz-ú, kivett közterület megnevezésű, valamint az 5879/1 hrsz-ú, kivett közterület megnevezésű ingatlannal határos jogi és fizikai telekhatárait földmérővel tűzesse ki,

2. felkéri a Polgármester, hogy a pontos területnagyságok ismeretében, kezdjen tárgyalásokat az 5884 hrsz-ú ingatlan tulajdonosaival egy esetleges megállapodás megkötése érdekében;

3. felkéri a Polgármestert, hogy bízzon meg értékbecslőt a megállapodás szerinti, a területmérleg után kialakuló, az 5884 hrsz-ú ingatlan tulajdonosai által túlhasznált területtel kapcsolatos forgalmi érték megállapítására;

4. felkéri a Polgármestert, hogy a túlhasznált területből azt a részt, amely a tulajdonosok által megvehető az értékbecslésben szereplő áron a tulajdonosoknak adja el, arra a részre, amely nem idegeníthető el kössön a tulajdonosokkal használati megállapodást, vagy használati megállapodás hiányában szólítsa fel a tulajdonosokat, hogy a jogi telekhatárukra helyezze át a kerítésüket és a területen lévő felépítményeiket, ingóságaikat távolítsák el;

5. felkéri a Polgármestert, hogy kösse meg az ingatlan-nyilvántartási bejegyzéshez szükséges szerződéseket, valamint az önkormányzat tulajdonjogának ingatlan-nyilvántartási bejegyzés ügyében járjon el;

6. fentiekkel kapcsolatos költségeket a 2011. és 2012. évi költségvetés terhére akként biztosítja, hogy mind az önkormányzat, mind pedig az 5884 hrsz-ú ingatlan tulajdonosai a saját túlhasználatukkal kapcsolatos földmérési, telekalakítási hatósági eljárási, valamint a változás ingatlan-nyilvántartási átvezetéséhez szükséges költségeket maguk viseljék.
Felelős:
Polgármester

Határidő:
2012. március 31.
K. m. f.


dr. Dietz Ferenc  s. k.
dr. Molnár Ildikó s. k.


polgármester
címzetes főjegyző

Kapja:
1. Önkormányzati és Szervezési Iroda – irattár

2. A Képviselő-testület tagjai

3. Aljegyző – intézkedésre
4. Főépítész – intézkedésre
5. jogi referens - intézkedésre

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2011. december 8.
Unfer Zsuzsanna
jegyzőkönyvvezető

